Slaget var en del av et forsøk fra lederne i Ny-Frankrike på å svekke det britiske grepet om Annapolis Royal. Britene hadde erobret fortet året før og de hadde bare så vidt kontroll over området. Slaget, hvor hele den britiske styrken ble enten tatt til fange eller drept, ga mot til franskmennene og deres indianske allierte som blokkerte Annapolis Royal. Uten tunge våpen klarte derimot ikke styrken å angripe fortet med stor effekt, og gav opp beleiringen da britiske forsterkninger kom via sjøveien.